b'\n_START_ARTICLE_\nSears, Roebuck and Company\n_START_SECTION_\nSears 2010-luvulla\n_START_PARAGRAPH_\nHelmikuussa 2013 Sears-ketjuun kuului 798 myym\xc3\xa4l\xc3\xa4\xc3\xa4, joista kymment\xc3\xa4 lukuun ottamatta kaikki olivat t\xc3\xa4yden valikoiman myym\xc3\xa4l\xc3\xb6it\xc3\xa4, useimmiten ostoskeskusten yhteydess\xc3\xa4 sijaitsevia ja pinta-alaltaan noin 13\xc2\xa0000 neli\xc3\xb6metri\xc3\xa4. N\xc3\xa4it\xc3\xa4 oli kaikissa 50 osavaltiossa ja Puerto Ricossa. Niiden lis\xc3\xa4ksi toimi kymmenen Sears Essentials Grand Store -myym\xc3\xa4l\xc3\xa4\xc3\xa4, kukin eri osavaltiossa ja erillisin\xc3\xa4 rakennuksina, pinta-alaltaan noin 14\xc2\xa0500 neli\xc3\xb6metri\xc3\xa4._NEWLINE_Lis\xc3\xa4ksi yrityksell\xc3\xa4 oli 750 Sears Auto Center -autohuoltoa, useimmiten myym\xc3\xa4l\xc3\xb6iden yhteydess\xc3\xa4, sek\xc3\xa4 verkkokauppa sears.com, jonka avulla asiakas voi tehd\xc3\xa4 tilauksen tietokoneella tai \xc3\xa4lypuhelimella ja noutaa tavarat l\xc3\xa4himm\xc3\xa4st\xc3\xa4 Sears- tai Kmart-myym\xc3\xa4l\xc3\xa4st\xc3\xa4._NEWLINE_Searsin Appliance Builder/Distributor -yksikk\xc3\xb6 tarjoaa yksityis- ja ammattirakentajille palvelua talon kodinkoneiden ja kiinteist\xc3\xb6teknisten laitteistojen suunnittelussa ja toimittamisessa sek\xc3\xa4 muussa remontoinnissa.'